CELEX: 32020D0603
Language: sk
Date: 2020-04-16 00:00:00
Title: Rozhodnutie Politického a bezpečnostného výboru (SZBP) 2020/603 zo 16. apríla 2020 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2019/2096 (EUTM Mali/1/2020)

4.5.2020   
               
               
                  SK
               
               
                  Úradný vestník Európskej únie
               
               
                  L 139/65
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/603
         zo 16. apríla 2020
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2019/2096 (EUTM Mali/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
         keďže:
         
                     (1)
                  
                  
                     Rada podľa článku 5 ods. 1 rozhodnutia 2013/34/SZBP poverila Politický a bezpečnostný výbor (ďalej len „PBV“), aby prijímal rozhodnutia týkajúce sa politickej kontroly a strategického vedenia misie EUTM Mali vrátane rozhodnutí o vymenovaní následných veliteľov ozbrojených síl misie EÚ pre misiu EUTM Mali.
                  
               
                     (2)
                  
                  
                     Politický a bezpečnostný výbor prijal 28. novembra 2019 rozhodnutie (SZBP) 2019/2096 (2), ktorým bol brigádny generál João Pedro RATO BOGA DE OLIVEIRA RIBEIRO vymenovaný za veliteľa ozbrojených síl misie EÚ pre misiu EUTM Mali.
                  
               
                     (3)
                  
                  
                     Česká republika 4. decembra 2019 navrhla, aby bol za veliteľa ozbrojených síl misie EÚ pre misiu EUTM Mali od 12. júna 2020 vymenovaný brigádny generál František RIDZÁK, ktorý by vo funkcii nahradil brigádneho generála Joãa Pedra RATO BOGA DE OLIVEIRA RIBEIRA.
                  
               
                     (4)
                  
                  
                     Vojenský výbor EÚ 24. februára 2020 uvedené odporúčanie podporil.
                  
               
                     (5)
                  
                  
                     Malo by sa preto prijať rozhodnutie o vymenovaní brigádneho generála Františka RIDZÁKA za veliteľa ozbrojených síl misie EÚ pre misiu EUTM Mali od 12. júna 2020.
                  
               
                     (6)
                  
                  
                     Rozhodnutie (SZBP) 2019/2096 by sa preto malo zrušiť.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
                  
               PRIJAL TOTO ROZHODNUTIE:
         
            Článok 1
            Brigádny generál František RIDZÁK sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 12. júna 2020.
         
         
            Článok 2
            Rozhodnutie (SZBP) 2019/2096 sa týmto zrušuje.
         
         
            Článok 3
            Toto rozhodnutie nadobúda účinnosť 12. júna 2020.
         
         
            V Bruseli 16. apríla 2020
            
               
                  Za Politický a bezpečnostný výbor
               
               
                  Predsedníčka
               
               S. FROM-EMMESBERGER
            
         
         
            (1)  Ú. v. EÚ L 14, 18.1.2013, s. 19.
         
            (2)  Rozhodnutie Politického a bezpečnostného výboru (SZBP) 2019/2096 z 28. novembra 2019 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2019/948 (EUTM Mali/2/2019) (Ú. v. EÚ L 317, 9.12.2019, s. 108).